laion/Wikipedia-Exotic huggingface dataset:
מייק ראת'רפורד

מייקל ג'ון קליאוט קרופורד ראת'רפורד (באנגלית: Michael John Cleote Crawford Rutherford; נולד ב-2 באוקטובר 1950) הוא מוזיקאי אנגלי, אחד ממייסדי להקת "ג'נסיס". ראת'רפורד ועמיתו ללהקה טוני בנקס הם היחידים מחברי ההרכב המקורי שנותרו פעילים בג'נסיס עד היום. בתחילת דרכו ניגן ראת'רפורד בגיטרת בס ושר קולות רקע בג'נסיס, וכמו כן ניגן בתפקידים של גיטרת ליווי לעיתים קרובות (לרוב העדיף להשתמש בגיטרת 12 מיתרים), לליווי נגני הגיטרה הראשיים של הלהקה אנתוני פיליפס וממשיכו סטיב האקט. לאחר עזיבתו של האקט ב-1977, לקח ראת'רפורד, בנוסף לשאר תפקידו בלהקה, את תפקיד נגן הגיטרה המוביל. ראת'רפורד הוא אחד מכותבי השירים העיקריים של ג'נסיס, והוא הוציא תחת ידיו רבים מלהיטי הלהקה, כגון: "Follow You Follow Me",‏ "Turn It On Again" ו-"Land of Confusion". ב-2010 נכלל, יחד עם שאר חברי הלהקה, בהיכל התהילה של הרוק אנד רול. במקביל לעבודתו עם ג'נסיס, פרסם ראת'רפורד בתחילת שנות ה-80 שני אלבומי סולו. ב-1985 הקים את להקת "מייק והמכונאים", שרבים משיריה הצליחו להיכנס למקומות הראשונים במצעדי הפזמונים. עבודתו בלהקה זו זיכתה אותו בפרס אייבור נובלו שניתן לה על הסינגל "The Living Years" ב-1988. שיצא לאור אחר כך גם כחלק מאלבום מצליח באותו שם. מדיה וקבצים בנושא מייק ראת'רפורד בוויקישיתוף אתר האינטרנט הרשמי של מייק ראת'רפורד (באנגלית) מייק ראת'רפורד, ברשת החברתית פייסבוק מייק ראת'רפורד, ברשת החברתית אקס (טוויטר) מייק ראת'רפורד, ברשת החברתית אינסטגרם מייק ראת'רפורד, סרטונים בערוץ היוטיוב מייק ראת'רפורד, במסד הנתונים הקולנועיים IMDb (באנגלית) מייק ראת'רפורד, באתר ספוטיפיי מייק ראת'רפורד, באתר Last.fm (באנגלית) מייק ראת'רפורד, באתר AllMusic (באנגלית) מייק ראת'רפורד, באתר MusicBrainz (באנגלית) מייק ראת'רפורד, באתר Discogs (באנגלית) מייק ראת'רפורד, באתר Songkick (באנגלית) מייק ראת'רפורד, באתר Genius מייק ראת'רפורד, באתר SecondHandSongs מייק ראת'רפורד, באתר בילבורד (באנגלית) הביוגרפיה של מייק ראת'רפורד, מתוך אתר WorldOfGenesis.com פרס שניתן מדי שנה בלונדון עבור כותבי שירים ומלחינים מצטיינים למן 1955. הפרס קרוי על שמו של אייבור נובלו, איש בידור בריטי ידוע בשנות ה-40 וה-50 של המאה ה-20. מייק ראת'רפורד, ביוגרפיה קצרה וסקירה של פעילותו במסגרת "מייק והמכונאים", מתוך אתר MostlyPink.net יורם בר, זקוק לאוברול - מייק והמכונאים, "שנות חיים"; הד־ ארצי, כל העיר, 20 בינואר 1989
מלאווה

מלאווה (בפולנית: Mława) היא עיר בצפון פולין, בירת מחוז מלאווה בפרובינציית מזוביה. מלאווה מוזכרת לראשונה במסמך היסטורי משנת 1426, כשנסיכי מזוביה הגיעו אליה לישיבה של בית משפט מקומי. ב-1521, במהלך המלחמה בין הטבטונים לפולנים, נבזז היישוב בידי אבירים טבטונים. ב-1659 נשרפה העיר על ידי הפולשים השוודים ובשנת 1795, עם חלוקת פולין השלישית, נכללה העיר בשטח ממלכת פרוסיה. לאחר קונגרס וינה נכללה העיר בשטח האימפריה הרוסית. במלחמת העולם הראשונה הייתה מלאווה זירת קרבות כבדים בין רוסיה לגרמניה, עקב קרבתה לגבול בין שתי המדינות. בתקופת הרפובליקה הפולנית השנייה הייתה מלאווה בשטח פולין, אך ממשלת פולין בנתה בה ביצורים כבדים עקב קרבתה לגבול עם גרמניה. במלחמת העולם השנייה התנהל ליד העיר קרב מלאווה (אנ'), בו הפגין הצבא הפולני התנגדות לא שגרתית לצבא הגרמני. הכובש הגרמני שינה את שם העיר למיילאו (Mielau) והשתמש באסירים ובעבודת כפייה כדי לבנות מתקני אימון צבאיים וכן מתקני תיקון נשק וטנקים ומתקני בחינת נשק אנטי טנקי וארטילריה עבור הצבא הגרמני. לשם בניית האתר ושיכון צוותיו גורשו מהאזור כ-25,000 פולנים. לפני הגעתו של הצבא האדום לאזור הוצאו להורג מאות מעובדי הכפייה הפולנים. בשנת 1991 התרחש בעיר ״פוגרום מלאווה״ כנגד בני הרומה, באירוע שהתרחש בעקבות תאונת פגע וברח, לא היו הרוגים אך נגרם נזק רב. בשלהי המאה ה־19 נוצר סכסוך בקהילה היהודית בשאלת מינוי בנו של הרב ישראל יהושע מקוטנא כרב בעיר, בעקבות התנגדות חסידי גור למינוי הבן, שהיה חסיד אלכסנדר. בשיאו של הסכסוך אף נזרקה אבן שנועדה לפגוע ברב מקוטנא, בעת שישב לסעודת ליל שבת. הסכסוך נמשך כ־3 שנים, ובעקבותיו סוכל המינוי. בין שתי מלחמות העולם גרו בעיר כ-5,800 יהודים מתוך כ-24,000 תושבים. עם כיבוש העיר על ידי גרמניה הנאצית בתקופת המערכה בפולין החלה התעללות ביהודים ורישומם לצורך גיוס מאות מהם לעבודות כפייה. בנובמבר גורשו לעיר מאות יהודים מעיירות בסביבה. בעיר הוקם יודנרט. בדצמבר 1940 גורשו אלפים מיהודי העיר לגנרלגוברנמן. יתרתם - כ-2,450 נפש - רוכזו בגטו פתוח שהוקם בעיר. במאי 1941 נסגר הגטו, ובהמשך רוכזו בו יהודים מעיירות סמוכות ומספרם עלה לכ-5,000. מאפריל 1942 החלו הגרמנים לרצוח עשרות מיושבי הגטו בהוצאות להורג פומביות. בנובמבר 1942 גורשו לגטו יהודים מגטו שצ'גובו וכ-1,000 יהודים מצ'חאנוב, ובחודשים נובמבר ודצמבר 1942 גורשו יהודים אלה לאחר סלקציה למחנות ההשמדה טרבלינקה ואושוויץ. יוסף אופטושו הוריהם של יוסף ואהרון צ׳חנובר פלה מייבום שקיבלה את אות המציל היהודי אביו של אייזק אייזקס מ. צאנין, מלאווה בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 203–208 (תיאור החורבן ותיאור של המקום מיד לאחר מלחמת העולם השנייה ומבט האוכלוסייה המקומית על חיסול היהודים והשימוש בשללם) מדיה וקבצים בנושא מלאווה בוויקישיתוף אתר האינטרנט הרשמי של מלאווה (בפולנית) ספר יזכור לקהילת מלאווה, בספריית העיר ניו יורק מלווה (Mława), באנציקלופדיה של הגטאות, באתר יד ושם מלאווה מתוך פנקס הקהילות, פולין "מלאווה", באתר השטעטל הווירטואלי שאנון פיליפס ומרטין דין, מלאווה, אנציקלופדיה של המחנות והגטאות (כרך II, חלק A, עמ' 17–19), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) מלוה (פולין), דף שער בספרייה הלאומית הרב יהודה אבידע, הרבי מצ'יחנוב ובני דורו - ר' יהושע'לי מקוטנא, הצופה, 15 ביוני 1956 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אברהם פטוקה

אברהם פטוקה (28 בדצמבר 1922 - 3 במרץ 2014) היה ראש אגף התנועה במחוז הצפון של משטרת ישראל, בין השנים 1979 ו-1984. אברהם פטוקה נולד בעיר סארני שבמזרח פולין בשנת 1922. בגיל 6 החל ללמוד בבית ספר עממי פולני עד גיל 12, ובשנת 1934 התחיל את לימודיו בבית הספר התיכון בעיר. בשנת 1939 התחיל ללמוד טכנאות שניים, במקביל ללימודיו, ובמאי 1940 גויס לצבא האדום ונשלח לעיר חרקוב. בשנת 1941, עת פרצה מלחמת העולם השנייה, נשלח לחזית באזור הוולגה, נלחם בנאצים ונפצע בקרב סטלינגרד. משפחתו הושמדה בשואה. לאחר המלחמה שימש כקצין הרווחה של אונרר"א במחנה מעבר בגרמניה ועזר לאלפי פליטים יהודים לעלות לישראל. ב-1948 עלה לישראל והיה בין מקימי משטרת חיפה. התחיל כשוטר סיור והמשיך כקצין. לאחר שחרורו מהמשטרה ניהל את אגף הפיקוח העירוני והחופים בעיריית חיפה. פטוקה בוגר אוניברסיטת חיפה בקרימינולוגיה והיה סגן נשיא ארצי של איגוד גמלאי המשטרה ושירות בתי הסוהר. הקים את מועדון גמלאי המשטרה והשב"ס בחיפה והמועדון ברכס הכרמל עבור גמלאי המשטרה והשב"ס של דלית אל-כרמל ועספיא הנקרא על שמו. התנדב והיה פעיל למען ניצולי השואה ועל כך הוענק לו פעמיים מגן הצדק החברתי. באוגוסט 2013 קיבל אברהם פטוקה את עיטור יקיר חיפה. פטוקה היה בעלה של מלכה פטוקה, בכירה במשרד הרישוי בחיפה ואב לבן ישעיהו פטוקה סגן-אלוף דימ. בחיל הים. פטוקה נפטר ב-3 במרץ 2014 ונקבר בבית העלמין שדה יהושע שבחיפה. פטוקה כקצין הרווחה של אונרר"א, בגרמניה, 1946 פטוקה ועזר ויצמן, באירוע לגמלאי משטרת ישראל משפחת פוטוצקי מדיה וקבצים בנושא אברהם פטוקה בוויקישיתוף אברהם פטוקה יקיר העיר חיפה טקס הענקת יקיר העיר חיפה אוגוסט 2013 אברהם פטוקה מדליק משואה בטקס אזכרה ליום השואה והגבורה שנערך בחיפה. כתבה של הטלוויזיה הברזילאית 2012 אותות לחימה ועיטורים שהוענקו לשוטרים משנת 1948 כפי שהועלה באתר פרש. אונרר"א כפי שהועלה באתר פרש שמעון בן עמי, תושבי העיר חיפה מצדיעים לי"ח יקירי חיפה לשנת תשע"ג, ‏07 באוגוסט 2013 כתבה מידיעות חיפה, אוגוסט 2013, כפי שהועלה באתר פרש. בית עלמין שדה יהושע, רפ"ק (גימ') אברהם פטוקה ז"ל, פורסם בידיעות אחרונות, ‏03 במרץ 2014
אהרן (פירושונים)

האם התכוונתם ל... אהרן – אחיהם הבכור של משה ומרים וראשון הכהנים אישים ששמם הפרטי אהרן: רא"ה (אהרן הלוי) – מחכמי יהדות ספרד במאה ה-13 אהרן אוזן – היה שר התקשורת, החקלאות, העבודה והרווחה וקליטת העלייה בממשלות ישראל, וחבר הכנסת אהרן אמיר – היה משורר, מתרגם, עורך וסופר עברי ישראלי אהרן אפלפלד – היה סופר עברי, משורר ומחזאי ישראלי אהרן בן אשר – ממדקדקי העברית בימי הביניים אהרן בן אליעזר – משורר צפתי מהמאה ה-16 אהרן ברק – משפטן ישראלי אהרן דוד גורדון – היה פעיל בתנועה הציונית אהרן הימן – היה רב אהרן ידלין – היה פעיל ציבור, חבר הכנסת, ושר החינוך אהרן יריב – היה אלוף בצה"ל, ראש אמ"ן, חבר הכנסת ושר בממשלות ישראל אהרן ליכטנשטיין – היה רב, ראש ישיבת הר עציון באלון שבות ודוקטור לספרות אנגלית אהרן מגד – היה סופר, מחזאי ופובליציסט ישראלי אהרן מירסקי – היה משורר וחוקר ספרות ישראלי אהרן מסטרשלה – אדמו"ר בחב"ד אהרן הגדול מקרלין – אדמו"ר בראשית ימי תנועת החסידות, מייסדה של חסידות קרלין אהרן מקרלין (השני) – האדמו"ר הרביעי של חסידות קרלין, מחבר הספר "בית אהרן" אהרן מטיטיוב – נכדו של הבעל שם טוב אהרן סורסקי – סופר חרדי אהרן צ'חנובר – ביוכימאי ישראלי והמדען הישראלי הראשון שזכה בפרס נובל אהרן קוטלר – היה רב, ראש ישיבות, ונשיא מועצת גדולי התורה בארצות הברית אהרן רוקח – היה האדמו"ר הרביעי של חסידות בעלז אהרן האלה-וולפסון – סופר, מתרגם הוגה ומחזאי יהודי גרמני, מחשובי משכילי ברלין בדור שאחרי מנדלסון אהרן אהרנסון – מראשי ניל"י אהרן שבתאי – משורר עברי, מרצה, ומתרגם מיוונית עתיקה אהרן יהודה ליב שטינמן – היה רב חרדי-ליטאי ישראלי אישים ששם משפחתם אהרן: אהרון אהרון – מהנדס ומנהל ישראלי אילונה אהרון – אמנית ישראלית אלינור אהרון – שחקנית וזמרת ישראלית בני אהרון – קצין ישראלי ברטי אהרן – ראש הממשלה (טישך) העשירי של אירלנד (1997–2008) דודו אהרון – זמר, יוצר, מוזיקאי, מלחין ופזמונאי ישראלי זכאי אהרן – משורר, מתרגם ועיתונאי ישראלי עזרא אהרון – מלחין, נגן עוד וזמר ישראלי שלומית אהרון – זמרת ישראלית שרונה אהרון – זמרת ישראלית גאוגרפיה: ביתן אהרן – מושב בשרון כפר אהרון – שכונה בדרום נס ציונה רמת אהרן – שכונה במזרח בני ברק אחר: מטה אהרן – על פי המקרא, מטה שהיה שייך לאהרן הכהן אישים ששמם הפרטי הוא אהרון או אהרן בן אהרן בית אהרן (פירושונים) אהרן כהן (פירושונים) אהרן הכהן (פירושונים)
בן אהרן

האם התכוונתם ל... בני אהרן: נדב ואביהוא אלעזר הכהן איתמר הכהן אישים ששמם בן אהרן: יוסי בן אהרון – דיפלומט ישראלי ומנכ"ל משרד ראש הממשלה בשנים 1986-92 יצחק בן-אהרן – ממנהיגי תנועת הפועלים בישראל ומהוגי הדעות שלה, חבר הכנסת, שר ומזכ"ל ההסתדרות יריב בן-אהרן – סופר עברי, מחנך חוקר ומסאי, ממובילי "חוג שדמות"; אחיו של ישעיהו בן-אהרן ישעיהו בן-אהרן – מראשי תנועת האנתרופוסופיה בישראל, מחנך, פילוסוף ופעיל חברתי; אחיו של יריב בן-אהרן עינת פרנבך בן אהרון – במאית, תסריטאית ומלהקת ישראלית שבתאי בן-אהרון – טייס בחיל האוויר הישראלי שנשבה ונרצח במהלך לינץ' שביצעו בו חיילים ירדנים ביומה הראשון של מלחמת ששת הימים אהרן אהרונסון
יעקב שלמה כהן

יעקב שלמה כהן (תרמ"ט, 1889 – תשכ"ד, 10 באוגוסט 1964) היה פעיל ציבור בקהילת יוצאי תימן ביישוב, מראשי התאחדות התימנים, מזכיר מועצת העובדים התימנים של ההתאחדות בתל אביב, ציר לאספת הנבחרים וחבר הוועד הלאומי. יעקב בן שלמה כהן נולד בשנת תרמ"ט-1889 בנפת חובייש שבמחוז איבּ שבמערב תימן. בשנת תרע"ב-1911 עלה לארץ ישראל. השתקע בתל אביב הקטנה. הוא היה מראשי התאחדות התימנים בארץ, פעל לקליטת יהודי תימן, ייסד את מועצת העובדים התימנים (לשכת תעסוקה) של ההתאחדות בתל אביב ושימש כמזכירהּ. נבחר כציר לאספת הנבחרים ולוועד הלאומי. בהמשך פעל בהסתדרות ובמפא"י. בשנת 1966 נקרא על שמו רחוב בתל אביב (רחוב ישכ"ן). כהן נישא לאסתר לבית לוי והיה אב לשבעה בנים ושתי בנות. בנו שלמה כהן (סולימאן הגדול) היה זמר ומחלוצי השירה בציבור בישראל, בניו איתמר כהן גם הוא זמר, שהיה סולן להקת הנח"ל בשנות ה-50 ובנו הצעיר דוד היה גם כן סולן להקת הנח"ל. נכדיו, בני בנו שלמה (סולימאן), גם הם זמרים: חופני כהן (סולימאן הקטן), ורדינה כהן, יזהר כהן ופנחס (פיני) כהן, שהיה סולן צוות הווי הנח"ל. דברים לזכרו של ר' יעקב שלמה כהן: במלאת שלושים לפטירתו, תרמ"ט–תשכ"ד, תל אביב: המחלקה ליוצאי תימן במרכז מפלגת פועלי א.י., תשכ"ה 1964. (חוברת לזכרו) יעקב שלמה כהן, דבר, 13 באוגוסט 1964 (נקרולוג) משה גברא (כתב וערך), אנציקלופדיה לחכמי תימן, כרך ב, בני ברק: המכון לחקר חכמי תימן, תשס"ג, עמ' 73. שאול ימיני, ש"י זכרונות; בעריכת תמר חמאמי-שרוני, נתניה: האגודה לטפוח חברה ותרבות, תיעוד ומחקר, תשנ"ז 1997, עמ' 195. ימיני מספר בזיכרונותיו כי השביתה הראשונה שפרצה בענף הבנייה בארץ אורגנה על ידי תימנים בראשותו של כהן. לדבריו, "סיפוריו האישיים מרתקים והסטוריים כמו למשל כאשר התחפש לערבי, על מנת להביא אוכל לבן-גוריון ובן צבי, שאסורים היו בקישלה התורכית" (שם, שם). רחוב בת"א נקרא ע"ש י. ש. כהן, דבר, 22 באוגוסט 1966. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
M7 פריסט

תותח הוביצר מתנייע 105 מ"מ M7, או בכינויו M7 פריסט, היה תותח מתנייע אמריקאי שיוצר בתקופת מלחמת העולם השנייה על בסיס תובת הטנק M3 לי וה-M4 שרמן. הפריסט פותח ב-1941, כמענה לדרישה לארטילריה מתנייעת לסיוע לעוצבות המשוריינות של ארצות הברית, והפך לתותח המתנייע הסטנדרטי עד לסיומה של המלחמה. הכלי היה בייצור מתמשך מ-1942 ועד 1945, עם למעלה מ-3,000 יחידות שיוצרו. ייצורו הופסק בהדרגה לטובת מחליפו, תותח מתנייע M37. הוא סופק כחלק מתוכנית השאל החכר לצבא בריטניה, שם זכה בפי החיילים לכינוי פריסט - כומר, בגלל עמדת המקלען שדמתה לדוכן בכנסייה בו נושא הכומר את דבריו. כלי זה הובא ארצה בסוף שנות ה-60 והיה הבסיס לפיתוח תורת הלחימה המתנייעת בחיל התותחנים. היו בחיל שלושה גדודים שצוידו ב"פריסט" והם השתתפו במלחמת ששת הימים, במלחמת ההתשה בקרב על הטיית מקורות המים וכן במלחמת יום הכיפורים. מדיה וקבצים בנושא M7 פריסט בוויקישיתוף M7 פריסט באתר WW2 Veicles תומ"ת M-7 105 מ"מ "פריסט" באתר בית התותחן ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
GAGAN

GAGAN (ראשי תיבות של: GPS Aided Geo Augmented Navigation) היא מערכת אוגמנטציה אזורית מבוססת לוויינים (SBAS) בפיתוח הודו. היא מערכת המשפרת את פעולת מקלטי GNSS על ידי מתן נקודות ייחוס. דחיפה להפעלת מערכת זו על ידי ה AAI (רשות שדות התעופה ההודית) היא סימן לכך שהודו מצטרפת למשפחה המצומצמת של מדינות המפעילות לוויינים מודרניים לניווט, ביון וניהול תחבורה אווירית מעל המרחב האווירי ההודי. המערכת כוללת 15 תחנות המשמשות כנקודות ייחוס, 3 תחנות שידור קרקעיות ו-3 מרכזי בקרה. המערכת משפרת את רמת הדיוק הלווייני לכ-3 מטרים. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
תוספת למערכת ניווט לוויינית

הגברה (אוגמנטציה) של מערכת ניווט לוויינית (באנגלית: GNSS Augmentation) היא מערכת הפועלת מעל מערכת ניווט לוויינית ותפקידה לשפר את ביצועי מערכת הניווט במונחים של דיוק מקלטים, אמינות וזמינות באמצעות אינטגרציה של מידע מאלמנטים חיצוניים לה בהליך החישוב במקלטים. ישנן מערכות אוגמנטציה רבות אשר כבר פרושות ומתפקדות ברחבי העולם. המערכות משדרות מידע על מקור טעויות כגון אפמריס, סחיפת שעון והשפעות השהייה של היונוספירה ועוד. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו.
כוח

האם התכוונתם ל... בפיזיקה: כוח (פיזיקה) – מושג בסיסי כוחות היסוד כוח הכבידה הכוח האלקטרומגנטי הכוח הגרעיני החלש הכוח הגרעיני החזק כוחות שאינם יסודיים: חיכוך כוח אלסטי כוח נורמלי לעיתים משמש המונח דווקא במשמעות של הספק, כתרגום קלוקל של המונח האנגלי Power. בתחומים אחרים: כוח חברתי כוח גופני כוח צבאי כוחות מיוחדים – יחידות עילית צבאיות למשימות מיוחדות כוח פוליטי כוחות על טבעיים כוח קנייה כוח (לטאה) – סוג של לטאה גדולה, שאחד ממיניה המוכרים הוא דרקון קומודו כוח אפור – אחד ממיני הכוח הנמצא בישראל כוח הנילוס – אחד ממיני הכוח כוח המים – אחד ממיני הכוח כוח ענק – אחד ממיני הכוח כוח תניני – אחד ממיני הכוח כוח עליון גבעת כ"ח – מושב בישראל הכוח פוטנציאל עוצמה חוזק
אלקטרה נדל"ן

אלקטרה נדל"ן בע"מ היא חברה ציבורית ישראלית שנוסדה בשנת 1972 ופועלת בתחומי הנדל"ן המניב בישראל ובחו"ל. בעלת השליטה בחברה היא חברת אלקו החזקות. מנכ"ל החברה הוא אמיר יניב. מאז אוגוסט 2005 ניירות הערך של החברה נסחרים בבורסה לניירות ערך בתל אביב. הוקמה בשנת 1972 בשם "פ. ק. חברה לשווק והפצת מוצרי תעשייה בע"מ". בשנת 1989 שונה שמה ל"אלקטרה אשראית בע"מ" ובאוגוסט 1994 שונה שמה לשם הנוכחי והיא החלה בפעילות בתחום הנדל"ן בישראל. בשנת 1997 החלה החברה בפעילות בחו"ל. בשנת 2016, החלה החברה לפעול בתחום מתחמי דיור בדרום מזרח ארצות הברית בדרך של הקמה והחזקה של שותפויות, כשותף כללי (GP), עבור משקיעים מוגבלים (LP’s). לצד זאת, פעלה למימוש שאר פעילויות החברה בהן השקיעה עד שנת 2016. החל משנת 2017 החלה החברה להרחיב את השקעותיה במתחמי הדיור בעיקר באמצעות קרנות השקעה פרטיות (Private Equity Funds) על-ידי גיוס הון מגופים מוסדיים וכן ממשקיעים פרטיים כשירים, בישראל ובעולם. החברה היא בעלת מניות בשותף הכללי (GP) בכל אחת מפלטפורמות ההשקעה אותן הקימה. כמו כן, משקיעה החברה כשותף מוגבל (LP) בכל אחת מפלטפורמות ההשקעה. נכון להיום מחזיקה ומנהלת החברה חמש פלטפורמות השקעה: מתחמי דיור - החל משנת 2016 עוסקת החברה, באמצעות חברות בנות וקשורות, בתחום מתחמי דיור ("Multifamily") בעיקר בדרום מזרח ארצות הברית (אזור ה-Sun Belt) הן באמצעות השקעות הוניות והן באמצעות ביצוע עסקאות מימון (קרנות חוב) בתחום זה. חוב למתחמי דיור - במהלך השנים החברה זיהתה צורך משמעותי במקורות מימון חוץ-בנקאיים למימון מתחמי דיור, עבור רוכשים או בעלי נכסים מנוסים עם מקורות הון מוגבלים. במטרה לענות על צורך זה, הקימה את פעילות קרנות החוב למימון מתחמי דיור בארצות הברית. קרנות החוב מספקות מוצרי השלמת הון עצמי הכוללים הלוואות מזנין (Mezzanine Loans), הון מועדף (Preferred Equity) והון מועדף עם מנגנון השתתפות ברווחים (Participating Preferred Equity). בתים פרטיים להשכרה - בשנת 2020 החליטה החברה להקים פלטפורמת השקעות וניהול נכסים משותפת באמצעות שותפות אסטרטגית עם חברת ניהול מקומית אמריקאית בשם Transcendent Investment Management (TIM) בעלת ניסיון של שנים רבות בתחום. המודל העסקי כולל ביצוע רכישות ישירות מול קבלנים מובילים, בהיקפים גדולים ובהנחות ממחירי השוק, אכלוסם ותפעולם ביעילות ו"באיכות מוסדית" באמצעות פלטפורמה ניהולית קיימת, קבלת תזרים שוטף יציב לאורך תקופת ההחזקה ומימוש בחלוף תקופה קצובה לרוב (3-5 שנים) במתחמים (פורטפוליו) כתיקים מניבים. מלונאות - בשנת 2021 הקימה החברה ריט מלונות פרטית, תוך התמקדות ברכישות הזדמנותיות, השבחת המלונות באמצעות שיפוץ וניהול יעיל ומימושם לאחר השלמת הליך ייצוב והשבחה, לרבות בדרך של הנפקה לציבור (IPO). משרדים בבריטניה - בחודש נובמבר 2021, הודיעה החברה כי היא פועלת להרחבת פעילותה בתחום קרנות ההשקעה (Private Equity) תחת ניהולה וכניסה לתחום המשרדים בבריטניה במטרה לנצל את פערי הביקוש בין נכסי משרדים מיושנים ולא אטרקטיביים (Grade B/C) לנכסי משרדים מודרניים ואטרקטיביים (GradeA). פערי ביקוש אלו גדלו בעקבות מגפת הקורונה וצפויים לגדול עוד יותר עד 2030 לאור רגולציה ממשלתית מתוכננת בתחום ההתייעלות האנרגטית (EPC). מטרה זו תושג באמצעות יישום מודל עסקי המבוסס על אסטרטגיית השבחה (Value Add) הכוללת שיפוץ של נכסי משרדים Grade B/C ל-Grade A הממוקמים במיקומים מרכזיים אתר האינטרנט הרשמי של אלקטרה נדל"ן אלקטרה נדל"ן בע"מ, באתר הבורסה לניירות ערך בתל אביב אלקטרה נדל"ן בע"מ, באתר "מאיה" אלקטרה נדל"ן בע"מ, באתר גלובס אלקטרה נדל"ן בע"מ: נתונים כספיים באתר מאי"ה. אלקטרה נדל"ן, באתר "גלובס"
יזהר פלד

יזהר פלד (1961 – 7 באוקטובר 2023) היה קצין משטרה ישראלי בדימוס בדרגת תת-ניצב. שירת כמפקד מג"ב איו"ש. נרצח בטבח בכפר עזה במהלך מתקפת הפתע על ישראל (2023). פלד החל את שירותו בצה"ל בחטיבת הצנחנים והתקדם להיות קצין. ב-1995 מונה למפקד מרכז שליטה כיסופים של מג"ב עזה, ב-1996 מונה לקצין אג"ם של מג"ב מרכז וב-1999 מונה לקצין אג"ם של מג"ב עזה. ב-2001 מונה לקצין ענף יישובים במשמר הגבול וב-2004 לראש ענף מבצעים. במרץ 2005 קודם לדרגת ניצב משנה ומונה לסגן מפקד מג"ב איו"ש. ב-2007 מונה לראש מחלקת התיישבות ומתנדבים במג"ב, ב-2010 מונה למפקד מג"ב ערבה וב-2011 מונה למפקד מג"ב דרום. בנובמבר 2012 מונה למפקד מג"ב ירושלים בדרגת תת-ניצב. בשנת 2013 נתפס על נהיגה במהירות מופרזת, הדו"ח בוטל בנסיבות שנמתחה עליהן ביקורת בדו"ח מבקר המדינה. ביולי 2016 מונה למפקד מג"ב איו"ש. הוא פרש מהמשטרה ביולי 2020. פלד נרצח בביתו בכפר עזה עם אשתו גילה ובנם ביום הראשון של מתקפת הפתע על ישראל ב-7 באוקטובר 2023. יזהר פלד נולד למשפחת עולים מתימן במושב חלץ, למד בבית ספר "הרב קוק" במושב תלמים והמשיך את לימודי התיכון במקווה ישראל (בוגר מחזור פ"ג-סקטור דתי). פלד היה בעל תואר ראשון במזרחנות ותואר שני בהיסטוריה של המזרח התיכון. היה נשוי לגילה, אחות במקצועה, ואב לארבעה ילדים. היה תושב כפר עזה. מדיה וקבצים בנושא יזהר פלד בוויקישיתוף מפקד חדש למג"ב ירושלים, באתר משטרת ישראל, 28 בנובמבר 2012 רועי ינובסקי, ביטל דוחות וכתבי אישום לקצינים: דוח המבקר שהוביל לפסילתו של אדרי, באתר כאן – תאגיד השידור הישראלי, 2 בדצמבר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
לנו

האם התכוונתם ל... מקומות לֶ֫נוֹ (נפת קוֹמוֹ) (אנ') (Lenno) – הייתה רשות מקומית בנפת קוֹמוֹ, במחוז לומברדיה שבצפון–מערב איטליה, אשר אוחדה עם רשויות אחרות ב–2014 לרשות המקומית טְרֵמֵצִ֫ינָה (אנ') לֶ֫נוֹ (נפת בְּרֶ֫שָׁה) (אנ') (Leno) – רשות מקומית בנפת בְּרֶ֫שָׁה, במחוז לומברדיה שבצפון–מערב איטליה לֶ֫נוֹ (נחל) (אנ') (Leno) – אחד מיובליו של נהר האַ֫דִיגֵ'ה בצפון איטליה אישים ששם משפחתם לֶנוֹ (Leno) בֵּרְנְד לֶנוֹ (יליד 1992) – כדורגלן גרמני ג'יי לנו (יליד 1950) – קומיקאי ומנחה טלוויזיה אמריקני דן לנו (אנ') (1860–1904) – קומיקאי ושחקן אנגלי טרמצינה היא איחוד של הרשויות טרמצו, לנו, מצגרה ואוסוצ'ו. ראו גם קומו (נפה) ואגם קומו#כפרים, ערים ועיירות על גדת האגם. ראו גם ברשה (נפה).
אורגד

אורגד הוא שם משפחה יהודי ישראלי. האם התכוונתם ל... אריה אורגד – איש הרדיו והטלוויזיה הישראליים בן-ציון אורגד – מלחין ישראלי דורית אורגד – סופרת ישראלית יגאל כהן-אורגד – פוליטיקאי ישראלי, שר וחבר הכנסת. נגיד אוניברסיטת אריאל בשומרון ליאב אורגד – פרופסור באוניברסיטת רייכמן צבי אורגד – מעצב גרפי, מאייר וכותב לילדים
תהליך ספונטני

בתרמודינמיקה, תהליך ספונטני (או תהליך מאליו) הוא שינוי בזמן של מערכת המתרחש ללא צורך השקעת אנרגיה במערכת. למשל: קרח שמפשיר בתוך כוס מים חמים, בושם שמפעפע בחדר, או ברזל שמחליד במגע עם אוויר. במהלך תגובה ספונטנית, האנטרופיה הכללית (של המערכת והסביבה) עולה. במקביל, המערכת משחררת אנרגיה חופשית, ונעה למצב נמוך יותר באנרגיה ויציב יותר מבחינה תרמודינמית. האנרגיה החופשית הרלוונטית תלויה באופי המערכת: בתהליך המתרחש בלחץ וטמפרטורה קבועים משתמשים באנרגיה חופשית של גיבס ואילו לתיאור תהליך המתרחש בתנאי נפח קבוע משתמשים באנרגיה חופשית של הלמהולץ. תגובות כימיות רבות מתרחשות בתנאי לחץ וטמפרטורה קבועים, לכן הספונטניות של התגובה תלויה בשינוי באנרגיה החופשית של גיבס - Δ G {\displaystyle \Delta G} . נהוג להגדיר את השינוי באנרגיה החופשית כחיובי אם המערכת מקבלת אליה אנרגיה מהסביבה, וכשלילי אם המערכת מאבדת אנרגיה אל הסביבה. לכן, אפשר לנסח מחדש תנאי לספונטניות כאי-שוויון: Δ G < 0 {\displaystyle \Delta G<0} . מצד שני, כאשר Δ G > 0 {\displaystyle \Delta G>0} , הרי שהאנרגיה החופשית של הסביבה קטנה, ולכן גם אז יתרחש תהליך ספונטני - אבל בכיוון ההפוך. כדי שמערכת תהיה בשיווי משקל, חייב להתקיים Δ G = 0 {\displaystyle \Delta G=0} . כדי להבין טוב יותר את הגורמים השונים להתרחשות תגובה באופן ספונטני, נהוג לפרק האנרגיה החופשית לשני איברים - איבר אנתלפיה ואיבר אנטרופיה (התלוי בטמפרטורה) - בעזרת הזהות: Δ G = Δ H − T Δ S   {\displaystyle \Delta G=\Delta H-T\Delta S\ } כאשר: Δ H {\displaystyle \Delta H} הוא השינוי באנתלפיה T {\displaystyle T} היא הטמפרטורה בסולם קלווין Δ S {\displaystyle \Delta S} הוא השינוי באנטרופיה ניתן להבחין ב-4 אפשרויות: כאשר Δ S {\displaystyle \Delta S} חיובי ו- Δ H {\displaystyle \Delta H} שלילי התהליך יהיה ספונטני כאשר Δ S {\displaystyle \Delta S} חיובי ו- Δ H {\displaystyle \Delta H} חיובי התהליך יהיה ספונטני בטמפרטורה גבוהה כאשר Δ S {\displaystyle \Delta S} שלילי ו- Δ H {\displaystyle \Delta H} שלילי התהליך יהיה ספונטני בטמפרטורות נמוכות (כאשר לאקסותרמיות יש חשיבות רבה) כאשר Δ S {\displaystyle \Delta S} שלילי ו- Δ H {\displaystyle \Delta H} חיובי התהליך לא יהיה ספונטני באף טמפרטורה (והתהליך הפוך יהיה ספונטני תמיד) בתהליך ספונטני האנטרופיה הכללית של היקום (המערכת והסביבה) גדלה. תיתכן תגובה ספונטנית בה האנטרופיה של המערכת תרד (למשל קפיאה של מים או הפרדה בין פאזות) אבל תגובות כאלו תמיד אקסותרמיות (ΔH שלילי) והחום הנפלט גורם לעליה באנטרופיה של הסביבה הגדולה מהירידה באנטרופיה של המערכת. בסך הכל מתקיים Δ S = Δ S {\displaystyle \Delta S=\Delta S} (סביבה) Δ S + {\displaystyle \Delta S+} (מערכת) 0 < {\displaystyle 0<} במערכת מבודדת, כאשר אין חילופי חום או חומר עם הסביבה, האנטרופיה חייבת לגדול (במערכת כזו לא תיתכן תגובה בה לתוצרים אנטרופיה נמוכה משל המגיבים). הספונטניות של תהליך אינה מחייבת כי הוא יתרחש במהירות: כך למשל התגובה להפיכת יהלום לגרפיט היא ספונטנית אלא שאנרגיית השפעול הגבוהה גורמת לכך שהתהליך איטי מאוד. ארגון עצמי בעירה ספונטנית תַּהֲלִיךְ מֵאֵלָיו במילון פיזיקה מודרנית (תשנ"ג), באתר האקדמיה ללשון העברית